Käy tykkäämässä! AMMATILLINEN TÄYDENNYSKOULUTUSJulkishallinto ja elinkeinoelämäKirjasto- ja kulttuurialaOpetusalaSosiaali- ja terveydenhuoltoTaloushallinto, tilintarkastus ja yritysjuridiikka AVOIN YLIOPISTO-OPETUSKOULULAIS- JA LUKIOLAISKURSSITTAPAHTUMATMIKKELIN KESÄYLIOPISTOYHTEYSTIEDOT
Ammatillinen työnohjauskoulutus (60 op) - Montaasiohjaus työnohjauksen otteenaIlmoittaudu koulutukseen
28.08.2017 - 31.05.2019Elokuu 2017 - Toukokuu 2019.
Lähiopetuspäiviä on yhteensä 40. Pääsääntöisesti opetuspäivät ovat kerran kuussa maanantaisin ja tiistaisin.
Opetuspäivät syksyllä 2017: 28.–29.8.2017, 25.–26.9.2017, 23.–24.10.2017, 13.–14.11.2017, 4.–5.12.2017.
Loput koulutuspäivät ilmoitetaan koulutuksen alkaessa.
Sosiaali-, terveys-, kasvatus-, ja opetusalan osaajat, johtajat, työyhteisön ja henkilöstön kehittäjät. Opiskelijalta edellytetään vähintään opistotasoista ammatillista tutkintoa ja sen jälkeen vähintään 5 vuoden työkokemusta. Työnohjauskoulutus toimii tukena ja lisäkoulutuksena johtajuuden, henkilöstöosaamisen ja kehittämistyön ammattilaisille.
Työnohjauskoulutuksen tavoitteena on oppia ymmärtämään ihmisen ja työn välistä suhdetta sekä ohjauksellisen toiminnan mahdollisuuksia rakentaa parempaa työn tulevaisuutta. Työnohjauksen kartta piirtyy moninaisista työelämän ilmiöistä. Siksi työnohjaus on poikkitieteellinen ja taiteellinen sovellusalue. Työnohjauskoulutuksessa käytetään montaasiohjausta työnohjauksen otteena ja opitaan Montaasiohjauksen filosofia, tieteelliset ja taiteelliset perusteet, Montaasiohjauksen menetelmät ja tekniikat. Jokaiselle etsitään luontevaa tapaa toteuttaa Montaasiohjausta omalla areenallaan. Työnohjaajakoulutus antaa ammatillisen pätevyyden toimia yksilö-, ryhmä- ja työyhteisötyönohjaajana. Työnohjaajakoulutus toimii myös tukena ja lisäkoulutuksena johtajuuden, henkilöstöosaamisen ja kehittämistyön ammattilaisille. Lisäksi koulutuksen suorittanut saa oikeuden käyttää Montaasiohjaaja-nimikettä.
MONTAASIOHJAUS TYÖNOHJAUKSEN OTTEENA Tapana katsoa, rakentaa tilaa ja ohjata työtä Montaasiohjauksessa edetään kolmen ohjauksellisen alustan kautta kohti uutta. Ensimmäisellä alustalla luonnostellaan Kokemuksellinen työnkuva. Työskentely perustuu kuvallisuuteen ja kokemukselliseen kerrontaan. Toinen alusta on luonteeltaan tutkiva. Miniatyyritutkimukset voivat olla tieteellisen tai taiteellisen kaltaisia, journalistisia tai reflektoivia. Miniatyyrejä tarkastellaan yhtä aikaa ajassa etenevinä virtoina. Alustan lopuksi etsitään tutkittujen ilmiöiden leikkauskohtia. Kolmannella alustalla rakennetaan Esitys uudesta tavasta ymmärtää ja toimia. Uusi ymmärrys voidaan valmistaa myös esitykseksi muille, uuden toiminnan kannalta oleelliselle yleisölle. Montaasiohjauksen oppiminen tai montaasiohjaukseen osallistuminen eivät vaadi osallistuvilta muuta kuin halua tutkia ja ymmärtää työtä. Montaasiohjauksen kehittämistä on tukenut TSR ja Lapin yliopisto. TYÖNOHJAUS JA TAIDE Taiteen voi työnohjauksessa ymmärtää kahdella tavalla. I Taiteellisena työskentelynä työnohjaustilanteessa, eli työskentelynä, jossa apuna käytetään taiteen menetelmiä. II Työnohjauksen muodon näkeminen taiteena. Taide on muoto, joka voi tavoittaa hyvin monen tyyppisiä kerroksia samaan kuvaan. Taide voi työnohjauksessa olla sekä itseilmaisun työkalu että näkymä siitä, mitä on tapahtumassa. Se on näkemistä, ymmärtämistä ja näkijän vastuuttamista. Taide voi auttaa paljastamaan ilmiöitä elämän kannalta todellisessa suhteessa. TYÖNOHJAUS JA TIEDE Työnohjaus ei ole tiedettä, mutta työnohjaus hakee perustakseen elementtejä hyvin monista tieteenaloista. Työnohjaus on poikkitieteellinen sovellusalue. Entä mitä tieteellisen tutkimuksen alaa työnohjauksen pitäisi ensisijaisesti kuunnella? Ollaanko lähellä psykologiaa, sosiologiaa, filosofiaa, kasvatustiedettä, journalismia, vai joitain muuta? Montaasiohjaus on näiden välissä. Työnohjaajat ovat keskellä ilmiöitä, joiden näkemisessä auttaa hyvin monenlainen ymmärrys ja joissa voi toimia ohjaajana hyvin erilaisilla tavoilla. Työnohjaus ja työnohjauksen asema yhteiskunnallisena ilmiönä on vielä luonnosmaisessa tilassa. Koulutuksessa otetaan tämä luonnosmaisuus huomioon opetuksessa osallistumalla yhteiskunnalliseen keskusteluun. Työnohjauksessa voidaan nähdä ankkuroidun teorian piirteitä, joka on itseasiassa laadullinen tutkimusmenetelmä. Jokainen työnohjaskokonaisuus on omanlaisensa miniatyyritutkimus. Voidaan siis ajatella, että myös tiede voi olla työnohjauksen mahdollinen muoto. Koulutus ei kuitenkaan vaadi kokemusta taiteesta tai tieteellisestä tutkimuksesta.
OPETUSKOKONAISUUDET 2017AVAUSMontaasiohjauksen asemointi ja tehtäväENSIMMÄINEN ALUSTAKokemuksellinen työnkuvaFenomenologia, kokemuksellisuus ja impressionismiKuvallinen kieli ja fragmentaarisuusTekniikka harjoitukset: kuvat ja kirjoittaminenTOINEN ALUSTAMiniatyyritutkimuksetKompleksisuus, hermeneutiikka, modernitaide ja elokuvallisuusTutkimisen logiikka ja menetelmät: taide, tiede, journalismi, reflektio, kokeiluHarjoitukset: Miniatyyritutkimussuunnitelma, tutkimuksetKOLMAS ALUSTAEsitysPragmatismi, bertoltbrechtmäinen teatteri, performatiivisuusEsityksen muodotHarjoitukset: Esityksen rakentaminenKeväällä 2018 tehdään Montaasiohjauksen harjoittelu
Koulutuksesta vastaa Montaasiohjauksen vastaava kehittäjä, työntutkija/työnohjauskouluttaja Johanna Nevala. Kouluttamiseen osallistuvat Montaasiohjauksen tieteestä vastaava tutkija Ville Pietiläinen (Lay), ekspressiivisen taiteen ja työnohjauksen ammattilainen Anne Kuvaja (Inartes Instituutti), Montaasiohjauksen neuvonantaja Harri Hyyppä sekä tilanteen mukaan vierailevia kouluttajia.
Koulutus toteutetaan monimuoto-opetuksena. Lähiopetusta on 40 päivää, jotka toteutetaan kahden vuoden ajalla. Lähiopetus sisältää teorian, oman työn työnohjauksen ja harjoittelutyönohjauksen kokonaisuudet. Koulutukseen kuuluu lähiopetuksen lisäksi kirjallisuuteen tutustuminen ja oman työnohjausmallin työstäminen (päättötyö). Koulutuksessa hyödynnetään tiedettä, taidetta ja kokemusta oppimisen välineinä: tutkitaan työn kokonaisuutta, taiteen mahdollisuuksia, työnohjaajan paikkaa työn kentässä sekä tehdään empiiristä tutkimusta.
Sisällöllisiin tiedusteluihin vastaa Johanna Nevala
kouluttaja/asiantuntija
0400 652 468
johanna@montaasiohjaus.fi
HAKUHae mukaan koulutukseen 25.6. mennessä!Koulutukseen haetaan mukaan täyttämällä sähköinen ilmoittautumislomake kesäyliopiston kotisivuilla www.mikkelinkesayliopisto.fi tai soittamalla puh. 015 210 300.Ilmoittautumisen lisäksi lähetä vapaamuotoinen kirjoitus ja CV.Vapaamuotoisen kirjoituksen ja CV:n voi toimittaa sähköpostin liitteenä osoitteeseen koulutus@mikkelinkesayliopisto.fi tai postitse Mikkelin kesäyliopisto, Lönnrotinkatu 5, 50100 Mikkeli.
Koulutukseen valitaan 8 opiskelijaa. Puhelinhaastattelut tehdään viikolla 26 tai tarvittaessa muuna ajankohtana kesän 2017 aikana. Valinnoista ilmoitetaan viimeistään 5.7.2017 mennessä.
25.06.2017 mennessä